《邺公庵歌》
宋代·释云知

呼猿涧西藏石笋，丹桂苍松达鹫岭。几年陈迹绝纤埃，一旦佳名同清景。

山家时喜来五马，相携款曲空岩下。遂许诛茅结小庵，异日功成伴潇洒。

庵成可以资静观，目前直见江湖宽。邺公政简每频到，试茶笑傲浮云端。

物外似忘轩冕贵，此中深得林泉意。野人陪著病维摩，游息自同方丈地。

芳猷从此流千载，且得而今光胜概。

作者简介：释云知，杭州普福院僧。历仁宗、神宗朝（《咸淳临安志》卷七九）。